techiaith/cofnodycynulliad_en-cy huggingface dataset:
English: Thank you very much, Deputy Presiding Officer. I thank the Conservatives for bringing forward this motion before us today. I will make some comments and mention our amendment. I certainly don't disagree with what is in the original motion, and I've certainly tried to do what I can over the years to voice my concerns about the impact of obesity. It broke my heart to see Anglesey, some years ago, at the top of the national table in terms of how many children were obese, and that's why you'll hear me call for investment in physical activity and so forth. And that's what's missing from this motion, I think. You can't talk about the problem of obesity and the need to invest in weight management services without taking that step back and looking at the bigger picture. And I do welcome the clear suggestion there that the Conservatives will support our amendments because of that. If obesity is a global pandemic, and it is, if being obese does increase the risk of chronic illnesses, diabetes, if it is one of the main causes of cancer, if it imposes great costs on health services, if it decreases people's living standards, if it leads to psychological problems, and it affects two thirds of the people in our country - well, we need to go to the core of that problem, don't we, from birth, and we need to tackle the preventative agenda. As a paper that I read in the National Library of Medicine in America says:
Welsh: Diolch yn fawr iawn, Ddirprwy Lywydd, a diolch i'r Ceidwadwyr am gynnig y cynnig sydd o'n blaenau ni heddiw. Mi wnaf i ychydig o sylwadau a sôn am ein gwelliant ni. Dwi'n sicr ddim yn anghytuno efo beth sydd yn y cynnig gwreiddiol, a dwi'n sicr wedi trio gwneud beth gallaf i dros y blynyddoedd i roi sylw i fy mhryderon i am effaith gordewdra. Mi roedd o'n torri fy nghalon i i weld Ynys Môn, ychydig o flynyddoedd yn ôl, yn codi i frig y tabl cenedlaethol o faint o blant oedd yn ordew, a dyna pam y clywch chi fi yn galw am fuddsoddi mewn cyfleon i ymarfer corff ac ati. A dyna sydd ar goll yn y cynnig yma, dwi'n meddwl. Gallwch chi ddim sôn am broblem gordewdra a'r angen i fuddsoddi mewn gwasanaethau rheoli pwysau heb gymryd y cam yna yn ôl ac edrych ar y darlun ehangach. A dwi'n croesawu'r awgrym clir yn fanna y byddai'r Ceidwadwyr yn cefnogi ein gwelliannau ni oherwydd hynny. Os ydy gordewdra yn bandemig byd-eang, ac mae o, os ydy bod yn ordew yn cynyddu'r risg o afiechydon cronig, diabetes, os ydy o'n un o brif achosion canser, os ydy o'n rhoi costau sylweddol iawn, iawn ar wasanaethau iechyd, os ydy o'n gostwng safon byw, os ydy o'n arwain at broblemau seicolegol, a bod hyn yn effeithio ar ddwy ran o dair o bobl ein gwlad ni - wel, mae eisiau trio mynd at wraidd hynny, onid oes, o'r crud, a mynd i'r afael go iawn â'r agenda ataliol. Fel mae papur gwnes i ei ddarllen yn y National Library of Medicine yn America yn dweud:
English: 'The most promising strategies are education and efforts by individuals to make responsible choices several times every day to protect, most effectively by prevention, their most valuable asset.'
Welsh: 'Y strategaethau mwyaf addawol yw addysg ac ymdrechion gan unigolion i wneud dewisiadau cyfrifol sawl gwaith bob dydd i ddiogelu, yn fwyaf effeithiol drwy ymatal, eu hased mwyaf gwerthfawr.'
English: There's nothing more valuable than our own health, and somehow we have to ensure that we do invest in all of those things that are going to give the best possible start to people in their lives. Our amendment talks about resources for promoting physical activity, improving health education, more time for physical education. I welcome the pilots that are currently taking place on the school day to create more time for PE. We talk again about the idea of having some kind of levy on the least healthy foods. In Mexico, there was a 10 per cent reduction in the consumption of unhealthy foods after a tax was introduced. Let's look at all of these things in their entirety. We've used the word 'pandemic' a lot in another context over the last two years; this is a genuine pandemic and we need to look under every stone to look for the solutions.
Welsh: Does yna ddim byd yn fwy gwerthfawr na'n hiechyd ein hunain, a rywsut mae'n rhaid gwneud yn siŵr ein bod ni yn buddsoddi yn yr holl bethau hynny sy'n mynd i roi y dechrau gorau i bobl mewn bywyd. A dyna pam mae'n gwelliant ni'n sôn am adnoddau hyrwyddo gweithgarwch corfforol, gwella addysg iechyd, mwy o amser i addysg gorfforol. Dwi'n croesawu'r peilotau sy'n digwydd ar y diwrnod ysgol ar hyn o bryd er mwyn creu mwy o amser i addysg gorfforol. Rydym ni yn sôn yma eto am y syniad o gael rhyw fath o lefi ar y bwydydd lleiaf iach. Ym Mecsico, dwi'n meddwl, roedd yna 10 y cant o ostyngiad yn faint oedd yn bwyta'r bwydydd lleiaf iach ar ôl i dreth gael ei chyflwyno. Gadewch i ni edrych ar yr holl bethau yma yn eu cyfanrwydd. Rydym ni wedi defnyddio'r gair 'pandemig' lot mewn cyd-destun arall yn y ddwy flynedd ddiwethaf; mae hwn yn bandemig gwirioneddol ac mae'n rhaid edrych o dan bob carreg i chwilio am yr atebion iddo fo.
English: The next item this afternoon is the second Welsh Conservative debate on adverse childhood experiences. I call on Gareth Davies to move the motion.
Welsh: Yr eitem nesaf heddiw yw ail ddadl y Ceidwadwyr Cymreig ar brofiadau niweidiol yn ystod plentyndod. Galwaf ar Gareth Davies i wneud y cynnig.
English: Thank you, Deputy Presiding Officer. I would like to formally move our amendments today, tabled in the name of Siân Gwenllian, and I'd like to thank the Conservatives for bringing this debate forward on such an important issue. The purpose of our amendments is to strengthen the motion so that we see the long-term action that's required to tackle this issue, and I regret the fact that the WAVE Trust isn't specifically named in the original motion. Certainly, we are entirely supportive as a party in terms of having specific targets, but targets alone mean nothing unless we also see real change. I'd like to focus my contribution particularly on the impact of the pandemic in exacerbating a situation that was already extremely concerning in terms of the level of the impact that we saw on children and young people.
Welsh: Diolch, Dirprwy Lywydd. Hoffwn gyflwyno'n ffurfiol ein gwelliannau heddiw, a gyflwynwyd yn enw Siân Gwenllian, a hoffwn ddiolch i'r Ceidwadwyr am gyflwyno'r ddadl hon ar bwnc sy'n eithriadol o bwysig. Bwriad ein gwelliannau yw cryfhau'r cynnig, fel ein bod yn gweld y gweithredu hirdymor sydd ei angen i fynd i'r afael â hyn, a dwi'n gresynu'r ffaith bod y WAVE Trust ddim wedi ei enwi yn benodol yn y cynnig gwreiddiol. Yn sicr, rydyn ni'n gyfan gwbl gefnogol fel plaid o ran cael targedau pendant, ond dydy targedau yn unig ddim yn golygu dim os nad ydyn ni hefyd yn gweld newid gwirioneddol. Hoffwn ganolbwyntio'n benodol yn fy nghyfraniad ar effaith y pandemig o ran gwaethygu'r sefyllfa oedd yn barod yn eithriadol o bryderus o ran y lefel oedden ni'n ei gweld o ran effaith ar blant a phobl ifanc.
English: I just wanted to highlight that the most important thing about the Platfform thing is to move away to a trauma-informed approach, so that we're not saying, 'What's wrong with you?', but saying, 'What happened to you, and how can we help rectify it?' Would you agree with that?
Welsh: Roeddwn eisiau tynnu sylw at y ffaith mai'r peth pwysicaf am Platfform yw symud at ddull sy'n cael ei lywio gan ymwybyddiaeth o effaith trawma, fel nad ydym yn dweud, 'Beth sydd o'i le arnoch chi?', ond yn hytrach yn dweud, 'Beth a ddigwyddodd i chi, a sut y gallwn eich helpu i'w unioni?' A fyddech yn cytuno â hynny?
English: I thank the Member, Jenny Rathbone, for that intervention. She's absolutely right; I do agree with Platfform and their campaign to lead a trauma-informed approach, because it's right. When we look at, for example, the welfare system, that's a system that's set up to fail ordinary people. So, I do want that conversation to go on. But I do think we have to have an honest assessment that the link between ACEs and poverty is very clear, so let's not bury our heads in the sand here. I will finish up, Presiding Officer. Let's work together constructively and honestly to bring together a trauma-informed nation in Wales. Diolch.
Welsh: Diolch i'r Aelod, Jenny Rathbone, am yr ymyriad hwnnw. Mae hi'n llygad ei lle; rwy'n cytuno â Platfform a'u hymgyrch i arwain dull a gaiff ei lywio gan ymwybyddiaeth o effaith trawma, am mai dyna sy'n iawn. Pan edrychwn ar y system les, er enghraifft, mae honno'n system sydd wedi'i sefydlu i wneud cam â phobl gyffredin. Felly, rwyf eisiau i'r sgwrs honno ddigwydd. Ond rwy'n credu bod yn rhaid i ni gael asesiad gonest fod y cysylltiad rhwng profiadau niweidiol yn ystod plentyndod a thlodi yn glir iawn, felly gadewch inni beidio â chladdu ein pennau yn y tywod yma. Rwy'n dod i ben, Lywydd. Gadewch inni weithio gyda'n gilydd yn adeiladol ac yn onest i greu cenedl sy'n cael ei llywio gan ymwybyddiaeth o effaith trawma yng Nghymru. Diolch.
English: In a minute. That is what the Tories have done for childhood experiences in the country. I also want to move on and talk about domestic abuse, but I'll take the intervention.
Welsh: Mewn munud. Dyna mae'r Torïaid wedi'i wneud i brofiadau plentyndod yn y wlad. Hoffwn symud ymlaen i sôn am gam-drin domestig, ond rwyf am dderbyn yr ymyriad.
English: Okay, this is a speech now.
Welsh: Iawn, mae hon yn araith nawr.
English: Do you think it's appropriate to over-politicise this, given the nature of what we're talking about?
Welsh: A ydych yn credu ei bod yn briodol gor-wleidyddoli hyn, o ystyried natur yr hyn rydym yn sôn amdano?
English: Well, I'm sorry that you are a bit sensitive to the facts and that you see it only in political terms, but they were facts, and I quoted them. And I want to move on, to conclude, with a point about domestic abuse. We all know that adverse childhood experience and violence are highly related, but there remains work to be done to ensure that children and young people are central to our ending violence strategy, because we know that in those situations in households, children and young people are victims too and the strategy must reflect that. But, and I'm finishing my point, I think, I commend the Minister for ending reasonable punishment against children. I was sorry, however, to hear Janet Finch-Saunders actually referring to it and calling for Welsh Government to reduce spending on this today. So, I'm sorry if you find that political, but I'm quoting one of your colleagues, who actually said that less than two hours ago.
Welsh: Wel, mae'n ddrwg gennyf eich bod braidd yn sensitif i'r ffeithiau a'ch bod yn ystyried hyn mewn termau gwleidyddol yn unig, ond ffeithiau oeddent, ac fe'u dyfynnais. A hoffwn symud ymlaen, i gloi, at bwynt am gam-drin domestig. Gŵyr pob un ohonom fod cysylltiad agos rhwng profiadau niweidiol yn ystod plentyndod a thrais, ond mae gwaith i'w wneud o hyd i sicrhau bod plant a phobl ifanc yn ganolog i'n strategaeth i ddileu trais, gan y gwyddom, yn y sefyllfaoedd hynny mewn cartrefi, fod plant a phobl ifanc yn ddioddefwyr hefyd, ac mae'n rhaid i'r strategaeth adlewyrchu hynny. Ond, ac rwy'n dod at ddiwedd fy mhwynt, rwy'n credu, rwy'n canmol y Gweinidog am ddileu cosb resymol yn erbyn plant. Roedd yn drueni, fodd bynnag, clywed Janet Finch-Saunders yn cyfeirio ato gan alw ar Lywodraeth Cymru i leihau gwariant ar hyn heddiw. Felly, mae'n ddrwg gennyf os ydych yn ystyried hynny'n wleidyddol, ond rwy'n dyfynnu un o'ch cyd-Aelodau, a ddywedodd hynny lai na dwy awr yn ôl.
English: Thank you for bringing this important debate before us today.
Welsh: Diolch am ddod â'r ddadl bwysig yma gerbron heddiw.
English: Diolch. Welsh Ministers are committed to protecting and supporting the health and well-being of all children and young people in Wales. Wales has led the way on tackling adverse childhood experiences. Public Health Wales's findings about their prevalence and impact showed us the personal, social and economic impact that ACEs could have on individuals, their families and society as a whole. However, the findings also showed us that ACEs were not inevitable and didn't always lead to poorer outcomes or distress. The evidence also demonstrated the potential benefits of preventing adverse childhood experiences and informed our decision to prioritise tackling them in 2016, led by our colleague, Carl Sargeant. And we are very grateful for all that he did then. We have made significant progress. This includes establishing the adverse childhood experience support hub, a centre of expertise supporting organisations to become more trauma informed. And I'm also delighted that we have supported so many valuable community-based projects this year, helping to tackle childhood adversity and trauma, and mitigating their impact. But I absolutely recognise there is more to do, and I recognise that in the contributions that have been made here today.
Welsh: Diolch. Mae Gweinidogion Cymru wedi ymrwymo i ddiogelu a chefnogi iechyd a lles holl blant a phobl ifanc Cymru. Mae Cymru wedi arwain y ffordd ar fynd i'r afael â phrofiadau niweidiol yn ystod plentyndod. Dangosodd canfyddiadau Iechyd Cyhoeddus Cymru am nifer yr achosion a'u heffaith yr effaith bersonol, gymdeithasol ac economaidd y gall profiadau niweidiol yn ystod plentyndod ei chael ar unigolion, eu teuluoedd ac ar gymdeithas yn gyffredinol. Fodd bynnag, dangosodd y canfyddiadau i ni hefyd nad oedd profiadau niweidiol yn ystod plentyndod yn anochel, ac nad oeddent bob amser yn arwain at drallod neu ganlyniadau gwaeth. Roedd y dystiolaeth hefyd yn dangos manteision posibl atal profiadau niweidiol yn ystod plentyndod, ac fe wnaeth hynny lywio ein penderfyniad i flaenoriaethu mynd i'r afael â hwy yn 2016, dan arweiniad ein cyd-Aelod, Carl Sargeant. Ac rydym yn ddiolchgar iawn am bopeth a wnaeth bryd hynny. Rydym wedi gwneud cynnydd sylweddol. Mae hyn yn cynnwys sefydlu'r hyb cymorth profiadau niweidiol yn ystod plentyndod, canolfan arbenigedd i gefnogi sefydliadau i gael eu llywio'n fwy gan ymwybyddiaeth o effaith trawma. Ac rwyf hefyd wrth fy modd ein bod wedi cefnogi cymaint o brosiectau gwerthfawr yn y gymuned eleni, gan helpu i fynd i'r afael â phrofiadau niweidiol a thrawma yn ystod plentyndod, a lliniaru eu heffaith. Ond rwy'n llwyr gydnabod bod mwy i'w wneud, ac rwy'n gweld hynny yn y cyfraniadau a wnaed yma heddiw.
English: Thank you. I'm very grateful for your taking the intervention. It's just about the adverse childhood experiences hub, which I'm very pleased exists in Wales, and it's good that we know it's getting on with some work in terms of sharing good practice. But it's not actually measuring the adverse childhood experiences in the population as a whole and tracking whether they are reducing or increasing. Isn't it important to measure these things so that you can stand by your claim that we're making good progress on the matter? That's why a target is necessary.
Welsh: Diolch. Rwy'n ddiolchgar iawn i chi am dderbyn yr ymyriad. Mae'n ymwneud â'r hyb profiadau niweidiol yn ystod plentyndod, yr wyf yn falch iawn ei fod yn bodoli yng Nghymru, ac mae'n dda ein bod yn gwybod ei fod yn bwrw ymlaen â'r gwaith o rannu arferion da. Ond nid yw'n mesur y profiadau niweidiol yn ystod plentyndod yn y boblogaeth gyfan nac yn olrhain a ydynt yn lleihau neu'n cynyddu. Onid yw'n bwysig mesur y pethau hyn fel y gallwch lynu wrth eich honiad ein bod yn gwneud cynnydd da ar y mater? Dyna pam fod angen targed.
English: The proposal is to agree the motion without amendment. Does any Member object? [ Objection.] Yes, there is objection, and so I'll defer voting on the motion until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Oes, mae yna wrthwynebiad, felly fe fyddwn ni yn gohirio'r bleidlais tan y cyfnod pleidleisio.
English: The next debate therefore is the Welsh Conservatives debate on the seventieth anniversary of the accession, and I call on Darren Millar to move the motion.
Welsh: Y ddadl nesaf felly yw dadl y Ceidwadwyr Cymreig ar 70 mlynedd ers esgyn i'r orsedd, a dwi'n galw ar Darren Millar i wneud y cynnig.
English: Diolch, Llywydd. I'm delighted to move the motion on the order paper this afternoon to propose that the Senedd should extend its warmest congratulations to Her Majesty the Queen on the occasion of the seventieth anniversary of her accession to the throne, which, of course, we celebrate this weekend. She is a record-breaking monarch; she is the longest reigning monarch in British history. It's absolutely right that all of her Parliaments should recognise this fact and ensure that action is taken to record their thanks and congratulations in their order papers.
Welsh: Diolch, Lywydd. Rwy'n falch iawn o gyflwyno'r cynnig ar y papur trefn y prynhawn yma i argymell y dylai'r Senedd ymestyn ei llongyfarchiadau cynhesaf i'w Mawrhydi y Frenhines wrth nodi deng mlynedd a thrigain ers ei hesgyniad i'r orsedd, achlysur y byddwn yn ei ddathlu, wrth gwrs, y penwythnos yma. Mae'n frenhines sydd wedi torri record; ei theyrnasiad hi yw'r hwyaf yn hanes Prydain. Mae'n gwbl briodol y dylai pob un o'i Seneddau gydnabod y ffaith hon a sicrhau bod camau'n cael eu cymryd i gofnodi eu diolch a'u llongyfarchiadau yn eu papurau trefn.
English: I thank the Member, Sam Rowlands. You mentioned, Sam, the public service and you witnessing the Queen at the school. I witnessed the Queen opening Deeside College's centre for engineering excellence in 2003 and I went on to study an apprenticeship there. So, on behalf of north Wales and my residents in Alyn and Deeside, will you join me in congratulating the Queen in everything that she does and, certainly, highlight that role model she is to all of our public servants across the United Kingdom and the world?
Welsh: Diolch i'r Aelod, Sam Rowlands. Fe sonioch chi, Sam, am y gwasanaeth cyhoeddus a'ch profiad o weld y Frenhines yn yr ysgol. Gwelais innau'r Frenhines yn agor canolfan rhagoriaeth peirianneg Coleg Glannau Dyfrdwy yn 2003 ac euthum ymlaen i astudio prentisiaeth yno. Felly, ar ran gogledd Cymru a fy nhrigolion yn Alun a Glannau Dyfrdwy, a wnewch chi ymuno â mi i longyfarch y Frenhines ym mhob dim y mae'n ei wneud, a thynnu sylw, yn sicr, at yr esiampl y mae'n ei rhoi i bob un o'n gweision cyhoeddus ledled y Deyrnas Unedig a'r byd?
English: I thought you were going to sing there. I might have joined in - you never know. Jane Dodds.
Welsh: Roeddwn i'n meddwl eich bod chi'n mynd i ganu. Efallai y byddwn wedi ymuno - pwy a ŵyr. Jane Dodds.
English: Diolch, Llywydd. Firstly, I'd like to thank Darren Millar for tabling this motion, and I make a very brief contribution because, with others, I, too, would like to extend my congratulations to Her Majesty the Queen on the seventieth anniversary of her accession to the throne. Her Majesty has remained a constant reminder of public service throughout my life and has served with dedication, honour and dignity. She has shown herself to be a woman of strength and resilience and of strong Christian faith, which has been a source of inspiration to me as a Christian and, as we have heard, to others as well. She has shown the importance of women, as well, in not only our country but across our world. It was for me a great privilege to get to meet her for the first time at the opening of the sixth Senedd last October. And I finally say, 'Best wishes to you, Your Majesty. I extend my congratulations on this significant milestone'.
Welsh: Diolch, Lywydd. Yn gyntaf, hoffwn ddiolch i Darren Millar am gyflwyno'r cynnig hwn, a gwnaf gyfraniad byr iawn, oherwydd, gydag eraill, hoffwn innau hefyd estyn fy llongyfarchiadau i'w Mawrhydi'r Frenhines ar ddeng mlynedd a thrigain ers iddi esgyn i'r orsedd. Mae Ei Mawrhydi wedi parhau i atgoffa'n gyson beth yw gwasanaeth cyhoeddus drwy gydol fy oes ac wedi gwasanaethu gydag ymroddiad, anrhydedd ac urddas. Mae hi wedi dangos ei bod yn fenyw gref a gwydn a chanddi ffydd Gristnogol gref, sydd wedi bod yn ffynhonnell ysbrydoliaeth i mi fel Cristion ac fel y clywsom, i eraill hefyd. Mae hi wedi dangos pwysigrwydd menywod hefyd, nid yn unig yn ein gwlad ni ond ar draws ein byd. Braint fawr i mi oedd cael ei chyfarfod am y tro cyntaf yn agoriad y chweched Senedd fis Hydref diwethaf. Ac i orffen, fe ddywedaf 'Dymuniadau gorau i chi, Eich Mawrhydi. Estynnaf fy llongyfarchiadau ar y garreg filltir arwyddocaol hon'.
English: Thank you very much, Queen Elizabeth.
Welsh: Diolch yn fawr iawn i chi, Frenhines Elizabeth.
English: Thank you, Llywydd. The Queen's accession will engender mixed emotions for Her Majesty, because it also marks the death of her father. According to reports, she will mark the occasion quietly, and that is natural. Also, this will be her first year without the man who provided such support to her over the years, after the death of the Duke of Edinburgh last year. We all remember the striking images of Her Majesty sitting alone, wearing a mask, at the funeral of her late husband. At that time, she sat in unity with all of those people who had lost loved ones during the pandemic. Many of them had had to grieve alone. She was an example to everyone of dignity and selflessness.
Welsh: Diolch, Llywydd. Bydd achlysur esgyniad y Frenhines yn ennyn emosiynau cymysg i Ei Mawrhydi, gan ei bod hefyd yn nodi marwolaeth ei thad. Yn ôl yr adroddiadau, bydd yn nodi'r achlysur yn dawel ac mae hynny'n naturiol. Hefyd, eleni fydd y flwyddyn gyntaf heb yr un a fu'n gymaint o gefn iddi dros y blynyddoedd, wedi marwolaeth Dug Caeredin y llynedd. Rydym ni i gyd yn cofio'r lluniau trawiadol o Ei Mawrhydi yn eistedd ar ei phen ei hun yn gwisgo ei masg yn angladd ei diweddar ŵr. Ar yr adeg honno, roedd hi'n eistedd mewn undod gyda'r holl bobl hynny a oedd wedi colli anwyliaid yn ystod y pandemig, a llawer ohonyn nhw wedi gorfod galaru ar eu pennau eu hunain. Roedd hi'n esiampl i bawb o urddas ac anhunanoldeb.
English: I now call on James Evans to reply to the debate.
Welsh: Dwi'n galw nawr ar James Evans i ymateb i'r ddadl.
English: The proposal is to agree the motion without amendment. Does any Member object? No. That motion is therefore agreed, and as Janet Finch-Saunders suggested, I will write to congratulate Her Majesty on 70 years of service, as suggested in the motion.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Nac oes. Felly, mae'r cynnig yna wedi'i dderbyn, ac fel awgrymodd Janet Finch-Saunders, fe wnaf i ysgrifennu i longyfarch y Frenhines ar 70 mlynedd o wasanaeth, yn unol â chynnwys y cynnig.
English: Indeed.
Welsh: Gwnaf, yn wir.
English: Sorry, Minister, just a short one. Just to say that you're completely right, obviously, about the joint working; we're only going to tackle this if we do all work together on this and that includes working with UK Government and the police, as you've just outlined, and particularly on social media and how easy it is to stalk someone using social media, be it by being pinned on a map on Snapchat or being in a photo that tags where you are, where your position is. It is so easy these days, and so we need to talk to those big companies and work out some sort of strategy that stops it being so easy to track where people are. Thank you.
Welsh: Mae'n ddrwg gennyf, Weinidog, dim ond un byr. Dim ond dweud eich bod yn gwbl gywir, yn amlwg, am y cydweithio; ni allwn fynd i'r afael â hyn oni bai ein bod yn gweithio gyda'n gilydd ac mae hynny'n cynnwys gweithio gyda Llywodraeth y DU a'r heddlu, fel rydych newydd ei nodi, ac yn enwedig ar y cyfryngau cymdeithasol a pha mor hawdd yw hi i stelcio rhywun drwy ddefnyddio cyfryngau cymdeithasol, boed hynny drwy gael eich pinio ar fap ar Snapchat neu fod mewn llun sy'n tagio lle rydych chi, beth yw eich lleoliad. Mae mor hawdd y dyddiau hyn, ac felly mae angen inni siarad â'r cwmnïau mawr hynny a llunio rhyw fath o strategaeth sy'n ei gwneud hi'n anos olrhain ble mae pobl. Diolch.
English: The proposal is to agree the motion without amendment. Does any Member object? [ Objection.] Yes. Therefore, I will defer voting on the motion until voting time.
Welsh: Y cwestiwn yw: a ddylid derbyn y cynnig heb ei ddiwygio. A oes unrhyw Aelod yn gwrthwynebu? [ Gwrthwynebiad.] Oes. Felly, gohiriaf y bleidlais ar y cynnig tan y cyfnod pleidleisio.